《方务德元夕不张灯留饮赏梅务观索赋古风》
宋代·韩元吉

昨日风雨今日晴，绿水桥南春水生。
使君元夕罢高宴，亭午邀客花间行。
危亭直上花几许，水仙夹径梅纵横。
不须沈水薰画戟，帘幕自有香风清。
门前纷纷乌鹄乱。隐几坐爱寒江明。
忆昨淮南戎马动，岂谓景物还新正。
遗民归公十万口，鼙鼓日日严刀兵。
眼看指麾尽摩抚。闾里愁叹成欢声。
酬功端合侍玉辇，安得坐啸江干城。
景龙灯火公尚记，耆旧出语儿童惊。
我来两月滥宾客，况有别驾能诗名。
相从一笑说万事，重费美酒勤杯觥。
东风摇荡入烟柳，歌管错杂催离情。
诏书徵拜那可后，为公前马遥相迎。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。